ரொனால்டோ 1994 இல் ரெசிஃபியில் அர்ஜென்டைனா அணிக்கு எதிராக நட்பு ரீதியாக நடைபெற்ற ஆட்டத்தில் பிரேசில் அணியின் சார்பாக அவரது சர்வதேச ஆட்டத்தைத் தொடங்கினார். அவர் தனது 17 வயதில் அமெரிக்காவில் நடைபெற்ற 1994 FIFA உலகக் கோப்பை போட்டிக்குச் சென்றார், ஆனால் எந்த ஆட்டத்திலும் விளையாடவில்லை. அப்போது அவர் ரொனால்டினோ (போர்ச்சுகீசில் "சிறிய ரொனால்டோ" என்று பொருள்) என்று அழைக்கப்பட்டார், ஏனெனில் ரொனால்டோ ரோட்ரிகஸ் டெ ஜீசஸ் என்ற பெயரில் அவரது அணியில் ஒரு பழைய ஆட்டக்காரர் அந்தப் போட்டித் தொடரில் பங்கு பெற்றிருந்தார், இவர்களை வேற்படுத்திக் காட்ட அவர் ரொனால்டாவ் ("பெரிய ரொனால்டோ") என்று அழைக்கப்பட்டார். ரொனால்டோ டெ ஆஸ்ஸிஸ் மொரெய்ரா என்ற மற்றொரு பிரேசிலிய ஆட்டக்காரர், 1999 இல் பிரேசிலின் முதன்மை தேசிய அணியில் சேர்ந்தார், பரவலாக ரொனால்டினோ என்று அறியப்பட்ட அவர் ரொனால்டினோ காவ்சோ என்று அழைக்கப்பட்டார்.

அட்லாண்டாவில் நடைபெற்ற 1996 ஒலிம்பிக் போட்டிகளில், ரொனால்டோவுடன் இரண்டு ஆண்டுகள் மூத்தவரான சக ஆட்டக்காரர்களில் ஒருவர் ரொனால்டோ குயிய்ரோ என்று சட்டையின் பின்புற மத்தியில் அச்சிடப்பட்ட சட்டையுடன் ஆடியதால், ரொனால்டோ "ரொனால்டினோ" என்று பெயர் அச்சிடப்பட்ட சட்டையை அணிந்து ஆடினார். அட்லாண்டாவில் பிரேசில் வெண்கலப் பதக்கம் வென்றது.

1996 மற்றும் 1997 ஆம் ஆண்டுகளில் FIFA ஆண்டின் சிறந்த உலக வீரராகத் தேர்ந்தெடுக்கப்பட்டார், 1998 FIFA உலகக் கோப்பையின் போது அவர் நான்கு கோல்களை அடித்ததுடன், மூன்று கோல்களுக்கான உதவியையும் செய்திருந்தார். இறுதி ஆட்டத்திற்கு முந்தைய இரவு, அவர் வலிப்பு நோயினால் தாக்கப்பட்டார். முதலில் ஆட்டத்திற்கு முன்பான தொடக்க வரிசையில் 72 நிமிடங்கள் ரொனால்டோ நீக்கப்பட்டிருந்தார், ஆனால் அவர் விளையாடுவதற்கு வேண்டுகோள் விடுத்ததன், பின்னர் பயிற்சியாளர் மரியோ ஜகல்லோவால் ஆட்டத்தில் சேர்க்கப்பட்டார். ரொனால்டோ சிறப்பாக ஆடவில்லை, மேலும் அவர் பிரஞ்சு கோல்கீப்பரான ஃபேபியன் பார்தெஸ்சுடன் மோதி காயமடைந்தார். இறுதிப் போட்டியில் 3-0 என்ற கோல் கணக்கில் பிரான்சிடம் பிரேசில் தோற்றது.
பிர்மிங்காம் பல்கலைக்கழக மருத்துவ நரம்பியல் துறை பேராசிரியர் அட்ரியன் வில்லியம்ஸ், ரொனால்டோ இனி விளையாடக் கூடாது, ஏனெனில் அவருக்கு வலிப்புத்தாக்கப் பின்விளைவுகளின் உணர்வுகள் ஏற்படலாம் எனத் தெரிவித்தார், மேலும் "அது அவருடைய முதல் வலிப்பாக இருந்தால், அவருக்கு முதல் வலிப்பு ஏற்பட்டு 24 மணி நேரத்திற்கு அவரால் சிறப்பாக செயல்படுவதற்கு எந்த வழியும் இல்லை" என்றும் அவர் தெரிவித்தார்.

2002 FIFA உலகக் கோப்பையின் போது ரொனால்டோ தலைமையிலான தேசிய அணி மீண்டும் தனது ஐந்தாவது சாம்பியன்ஷிப்பை வென்று சாதனை படைத்தது, மேலும் எட்டு கோல்கள் அடித்து டாப் ஸ்கோரராக ரொனால்டோ தங்கக் காலணியை வென்றார், மேலும் போட்டித் தொடரில் மிகவும் மதிப்பு மிக்க ஆட்டக்காரருக்கான தங்கப் பந்தினை வென்றார். அந்தப் போட்டித் தொடரில் அவர் இங்கிலாந்திற்கு எதிரான காலிறுதியைத் தவிர மற்ற அனைத்து எதிரணிக்கும் எதிராகக் கோல் அடித்திருந்தார். ஜெர்மனிக்கு எதிரான இறுதி ஆட்டத்தில் ரொனால்டோ ரசிகர்களின் பலத்த கைதட்டல்களுக்கு இடையே அவரது 11 ஆவது மற்றும் 12 ஆவது கோலை அடித்தார், மேலும் பேலேவின் பிரேசிலிய சாதனையான உலகக் கோப்பையில் 12 கோல்கள் அடித்திருந்ததைச் சமன் செய்தார்.

2004 ஜூன் 2 இல், 2006 உலகக் கோப்பைக்கான CONMEBOL தகுதிச்சுற்று ஆட்டத்தில் ஆர்க்ரிவல்ஸ் அர்ஜென்டைனாவிற்கு எதிரான ஆட்டத்தில் பிரேசிலுக்காக ஆடிய ரொனால்டோ அசாதாரணமான மூன்று தொடர் பெனால்ட்டிகளை கோல்களாக அடித்தார்.

2006 FIFA உலகக் கோப்பையில், க்ரோயாடியா மற்றும் ஆஸ்திரேலியா அணிகளுக்கு எதிராக முதல் இரண்டு குழு விளையாட்டுகளில் பிரேசில் வென்றிருந்த போதும், ரொனால்டோ அவரது அதிகப்படியான எடை மற்றும் வேகமின்மை காரணமாக தொடர்ந்து ஏளனம் செய்யப்பட்டார். (பிரேசில் அதிபர் லுலா தேசிய பயிற்சியாளரிடம் "ரொனால்டோ குண்டாக இருக்கிறாரா அல்லது அது அவரே இல்லையா?" என்று கேட்டார்). இருந்தபோதும், பயிற்சியாளர் கார்லோஸ் ஆல்பர்டோ பர்ரெய்ரா ரொனால்டோ மாற்றப்பட வேண்டும் என்று கூறியவர்களுக்கு முன்பு அவரை முதல் வரிசையில் நிற்க வைத்தார். 2006 FIFA உலகக் கோப்பையில் ஜப்பான் அணிக்கு எதிராக அவர் அடித்த இரண்டு கோலுடன், மூன்று வெவ்வேறு FIFA உலகக் கோப்பைகளில் கோல் அடித்த 20 ஆவது வீரர் என்ற பெருமையினைப் பெற்றார். (ரொனால்டோ, பிரான்ஸ் 98, கொரியா/ஜப்பான் 2002 மற்றும் ஜெர்மனி 2006 ஆகிய உலகக் கோப்பை ஆட்டங்களில் கோல் அடித்துள்ளார்). ஜூன் 27 2006 இல், 2006 FIFA உலகக் கோப்பையில் 16 ஆவது சுற்றில் கானாவுக்கு எதிரான ஆட்டத்தில் அவரது 15 ஆவது உலகக் கோப்பை கோலை அடித்து, அனைத்து காலங்களிலும் உலகக் கோப்பை இறுதியில் 14 கோல்கள் அடித்தவர் என்ற கெர்ட் முல்லரின் சாதனையை முறியடித்தார். மேலும் ரொனால்டோ பின்வரும் மிகவும் குறைவாகப் பேசப்படும் சாதனையையும் செய்திருந்தார்: 2006 உலகக் கோப்பையில் அவர் அவரது மூன்றாவது கோலை அடித்த போது, மூன்று உலகக் கோப்பைகளில் ஒவ்வொரு உலகக்கோப்பை போட்டியிலும் மூன்று கோல்கள் அடித்த இரண்டாவது வீரர் (மற்றொரு வீரர் ஜர்கன் கிளின்ஸ்மன் ஆவார்) என்ற பெருமையினையும் பெற்றார். எனினும், பிரேசில் காலிறுதி ஆட்டத்தில் 1-0 என்ற கோல் கணக்கில் பிரான்ஸ் அணியிடம் தோற்று வெளியேறியது.

உலகக் கோப்பையில் பிரேசிலின் செயல்பாடுகளின் வீழ்ச்சியைப் பார்த்த பிறகு முன்னால் அணித்தலைவர் டுங்கா மேலாளராக நியமிக்கப் பட்டார். அவரது முயற்சியில் ரொனால்டோ முதல் வரிசையில் இருந்து மட்டுமல்ல அணியிலிருந்தே நீக்கப்பட்டதன் மூலம் பிரேசிலின் தேசிய அணியின் நட்சத்திர கலாச்சாரம் முடிவுக்கு வந்ததை அனைவரும் கண்டனர். அதிலிருந்து ரொனால்டோ இன்னும் அந்த அணிக்காகத் தேர்ந்தெடுக்கப்படவில்லை. பிரேசிலின் ஆல்-டைம் டாப் ஸ்கோரர் ஆவதற்கு அவருக்கு பதினைந்து கோல்கள் உள்ளது.

ரொனால்டோ தேசிய அணியில் மீண்டும் இடம் பெறும் வரை கொரிந்தியன்ஸ் அணியிலேயே நீடிப்பார் என்ற யூகம் நிலவிவருகிறது, அவர் காயங்களில் இருந்து மீண்டு வர வேண்டும் என்பதும் மிகவும் முக்கியமாகக் கருதப்படுகிறது. எனினும், அவர் தென்னாப்பிரிக்காவில் நடைபெற இருக்கும் 2010 உலகக்கோப்பையில் பங்கு பெறும் ஆசை இருப்பதையும் மறைக்கவில்லை.

கொரிந்தியன்ஸ்
சர்வதேச விளையாட்டு வாழ்க்கை
புள்ளிவிவரங்கள்
சொந்த வாழ்க்கை